
GRAD ŽUPANJA



GRADONAČELNIK
KLASA: 944-05/24-01/13 
URBROJ: 2196-5-02-24-2
Županja, 8. srpanj 2024. godine

Na temelju članka 391. Zakona o vlasništvu i drugim stvarnim pravima (Narodne novine broj: 91/96, 68/98, 137/99, 22/00, 73/00, 114,01, 79/06, 141/06, 146/08, 38/09 i 153/09), članka 45. Statuta Grada Županja („Službeni vjesnik“ Grada Županja broj: 2/21. i 10/22.) i Odluke o prodaji nekretnina KLASA:944-05/24-01/13, URBROJ:2196-5-02-24-1 od 8.7.2024. godine, gradonačelnik Grada Županja raspisuje

JAVNI NATJEČAJ
za prikupljanje pisanih ponuda za prodaju nekretnina u vlasništvu Grada Županja

1. Predmet prodaje po ovom javnom natječaju su vlasništvu Grada Županja sve u katastarskoj općini Županja kako slijedi:

A. k.č.br. 343, oranica, površine 968 m2, upisana u zk.ul.br. 4238 k.o. Županja – početna prodajna cijena 1.930,00 EUR
B. k.č.br. 100/2, oranica u mjestu, površine 352 m2, upisana u zk.ul.br. 4238 k.o. Županja – početna prodajna cijena 2.650,00 EUR
C. k.č.br. 794/2, oranica u mjestu, površine 127 m2, upisana u zk.ul.br. 4238 k.o. Županja – početna prodajna cijena 991,00 EUR
D. k.č.br. 2368/2, oranica Gredice, površine 502 m2, upisana u zk.ul.br. 4238 k.o. Županja – početna prodajna cijena 6,090,00 EUR
E. k.č.br. 641/1,  Ljudevita Gaja- dvorište površine  182 m2 i  kuća, Županja, Ljudevita Gaja 59 površine  46 m2 (ukupno: 228 m2), upisana u zk.ul.br. 284 k.o. Županja – početna prodajna cijena 5.640,00 EUR.
2. Nekretnine iz točke 1. prodaju se u viđenom stanju i s komunalnom opremljenosti na dan prodaje.
3. Kao kupac dijela nekretnine može se pojaviti fizička ili pravna osoba državljanin Republike Hrvatske ili strana osoba ukoliko ispunjavaju zakonom predviđene uvjete za stjecanje prava vlasništva nad nekretninama u Republici Hrvatskoj uz uvijet da nema duga prema Gradu Županji po bilo kojoj osnovi – o čemu će Grad Županja pribaviti podatke iz svojim poslovnih evidencija sa stanjem na dan otvaranja zaprimljene ponude.
4. Javni natječaj se provodi prikupljanjem pisanih ponuda koje budu primljene u Gradu Županja u roku od 15 dana od dana objave ovog natječaja na mrežnoj stranici Grada Županja www.zupanja.hr.
5. Ponuda na ovaj javni natječaj podnosi se u pisanom obliku u zatvorenim omotnicama, a mora sadržavati:
- ime i prezime fizičke ili tvrtku pravne osobe s potpunom adresom, s naznačenim OIB, odnosno MB,
- presliku osobne iskaznice za fizičke osobe, odnosno izvod iz sudskog registra za pravne osobe;
- ponuđenu cijenu zemljišta, koja ne može biti niža od početne cijene navedene u točki 1. ovog Natječaja;
- potvrdu o uplaćenoj jamčevini u iznosu od 10 % od početne cijene nekretnine za koju se podnosi ponuda u korist računa Grada Županja  IBAN:HR0623900011853400006 s pozivom na broj HR24 7757 – OIB uplatitelja.
- naznaku plaća li Kupac ponuđenu cijenu od jednom ili na rate – maksimalno 5 rata 
6. Postupak natječaja provodi Komisija za prodaju i zakup nekretnina Grada Županja (u daljnjem tekstu: Komisija).
7. Nepravodobne i nepotpune ponude neće se razmatrati.
8. Kupac je dužan pristupiti sklapanju kupoprodajnog ugovora u roku od 15 dana od dana primitka poziva za sklapanje ugovora. Kupac je dužan platiti kupoprodajnu cijenu u roku od 15 dana od dana sklapanja kupoprodajnog ugovora ako je ponudio plaćanje kupoprodajne cijene odjednom ili u ponuđenom broju rata (maksimalno 5 rata). Ako Kupac u navedenim rokovima ne pristupi sklapanju kupoprodajnog ugovora i/ili ne uplati kupoprodajnu cijenu u cijelosti,  Grad Županja poništiti će provedenu prodaju.
9. Ponude za ovaj javni Natječaj se podnose na adresu: Grad Županja, J.J. Strossmayera 1, Županja, uz naznaku: „Ponuda za kupovinu nekretnina -  ne otvaraj“ osobnom predajom u pisarnicu Grada Županja ili preporučenom poštanskom pošiljkom.
10. Grad Županja ima pravo neprihvaćanja niti jedne ponude bez posebnog obrazloženja. 
11. Na prijedlog Komisije, Odluku o prodaji nekretnine donosi gradonačelnik Grada Županja.
12. Ostala međusobna prava i obveze između prodavatelja i kupca utvrdit će se kupoprodajnim ugovorom.
13. Za dodatne informacije zainteresirani se mogu javiti u Gradsku službu Grada Županja soba br. 11 ili tel. 032 830 472.

                                                                                                                          GRADONAČELNIK
v.r.  Damir Juzbašić, dipl.iur. 

